Always In Between
Always In Between – antrasis anglų atlikėjos Jess Glynne studijinis albumas, išleistas 2018 m. spalio 12 d. Tai – paskutinis atlikėjos įrašas su „Atlantic Records“ įrašų leidykla. Jam pristatyti išleisti trys singlai: „I'll Be There“, „All I Am“ ir „Thursday“. Nepaisant vidutiniškų kritikų įvertinimų, albumas buvo komerciškai sėkmingas. Per pirmąją savaitę Jungtinėje Karalystėje parduota per 36 tūkstančiai kopijų ir jis debiutavo pirmojoje albumų reitingo vietoje, tampant antruoju atlikėjos įrašu, pasiekusiu šią viršūnę. 2019 m. balandžio mėnesio duomenimis, Jungtinėje Karalystėje parduota per 300 tūkstančių kopijų ir įrašas tapęs platininiu.